09/04/2019 | Administración LocalMunicipal
San Sadurniño
Anuncio de aprobación das bases e convocatoria para a selección de persoal funcionario interino para substitucións temporais nas prazas de administrativos/as

ANUNCIO Anuncio de aprobación das bases e convocatoria para a selección de persoal funcionario interino para substitucións temporais nas prazas de administrativos/as A Xunta de Goberno Local do Concello de San Sadurniño en sesión do 1 de abril de 2019, aprobou as bases para a selección de persoal funcionario interino para substitucións temporais nas prazas de administrativos/as. Segundo o indicado na base 4.ª, as solicitudes para tomar parte no proceso selectivo, conforme ao modelo que figura como Anexo II das presentes bases, dirixiranse á Alcaldía do Concello de San Sadurniño, e presentaranse no Rexistro xeral do Concello, en horario de oficina, no prazo de 20 días naturais, contados a partir do día seguinte ao da publicación do presente anuncio no Boletín Oficial da Provincia da Coruña. O texto completo das Bases de que se trata é o seguinte: BASES PARA ELABORAR UNHA LISTA DE CONTRATACIÓN PARA A SELECCIÓN DE PERSOAL FUNCIONARIO INTERINO PARA POSIBLES SUBSTITUCIÓNS OU EXECUCIÓN DE PROGRAMAS TEMPORAIS NA PRAZA DE ADMINISTRATIVO/A (C1) 1.–Obxecto. O obxecto deste proceso selectivo é a elaboración dunha lista de persoal para posíbeis substitucións temporais nas prazas de administrativos/as desta Administración local.2.–Características e funcións da praza.1.1. Características: a praza será de funcionario ou funcionaria interina, ao abeiro do especificado no artigo 10.1 do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público, que ten o seguinte teor: “Son funcionarios interinos os que, por razóns expresamente xustificadas de necesidade e urxencia, son nomeados para o desempeño de funcións propias de funcionarios de carreira, cando se dea algunha das seguintes circunstancias: a) A existencia de prazas vacantes cando non for posible a súa cobertura por funcionarios de carreira. b) A substitución transitoria dos titulares. c) A execución de programas de carácter temporal, que non poderán ter unha duración superior a tres anos, ampliable ata doce meses máis polas leis de Función Pública que se diten en desenvolvemento deste Estatuto. d) O exceso ou acumulación de tarefas por prazo máximo de seis meses, dentro dun período de doce meses.” 1.2. Praza: a praza será do nivel C1.1.3. Funcións: a persoa seleccionada deberá levar a cabo as seguintes funcións xenéricas:  Atender ao público, presencial e telefonicamente.  Xestionar o Punto de información catastral.  Dar apoio administrativo na tramitación de expedientes no seu ámbito de traballo, realizando tarefas concretas do procedemento de acordo coas indicacións recibidas e os modelos e circuítos establecidos.  Elaborar decretos, ditames, oficios e outros documentos administrativos aplicando os modelos de referencia.  Facerse cargo das actividades de apoio á unidade de adscrición.  Colaborar mediante a realización de tarefas de apoio administrativo reforzando ás persoas responsables dos proxectos que se realicen dende a área.  Dar apoio á tramitación de expedientes de contratación mediante a realización das tarefas de apoio administrativo, reforzando ás persoas responsables técnicas do proceso.  Dar apoio á tramitación dos procesos relacionados coa xestión contable, orzamentaria, patrimonial e de tesouraría mediante a realización das tarefas de apoio administrativo e reforzo ás persoas responsables do proceso.  Prestar apoio no referente a estatística, padrón, e Xulgado de paz.  Dar apoio na xestión de subvencións.  E en xeral, desenvolver todas aquelas tarefas semellantes que lle sexan atribuídas.3.–Requisitos das persoas aspirantes.3-1.–Para ser admitidas ao proceso selectivo as persoas aspirantes deberán reunir os seguintes requisitos: a) Ter a nacionalidade española ou ter a nacionalidade doutro Estado membro da UE ou de calquera outro dos Estados aos cales, en virtude de tratados internacionais realizados pola UE e ratificados polo Estado español, sexa de aplicación a libre circulación de traballadores e traballadoras. Tamén poderán participar as persoas, calquera que sexa a súa nacionalidade, descendentes de persoas que posúan a nacionalidade española ou doutros Estados membros da UE, sempre que sexan menores de vinte e un anos ou maiores da devandita idade dependentes. Tamén poderán participar as persoas, calquera que sexa a súa nacionalidade, que sexan cónxuxes de persoas que posúan a nacionalidade española ou doutros Estados membros da UE, sempre que non estean separadas de dereito. Asemade, poderán tamén participar as persoas, calquera que sexa a súa nacionalidade, descendentes do cónxuxe non separado/a de dereito das persoas que posúan a nacionalidade española ou doutros Estados membros da UE, sempre que sexan menores de vinte e un anos ou maiores da devandita idade dependentes. b) Posuír capacidade funcional para o desempeño das tarefas do posto. c) Ter feitos os dezaseis anos e non exceder, no seu caso, a idade máxima de xubilación forzosa. d) Non ter sido separado/a, mediante expediente disciplinario, do servizo de ningunha administración pública ou dos órganos constitucionais ou estatutarios das comunidades autónomas, nin atoparse na situación de inhabilitación absoluta ou especial para o desempeño de empregos ou cargos públicos por resolución xudicial, cando se trate de acceder ao corpo ou escala de persoal funcionario do cal a persoa foi separada ou inhabilitada. No caso de nacionais doutros estados, non estar inhabilitado/a ou en situación equivalente, nin ter sido sometido a sanción disciplinaria ou equivalente que impida no Estado de procedencia o acceso ao emprego público nos termos anteriores. e) Estar en posesión do título de Bacharelato, Formación Profesional de segundo grao ou equivalente, ou estar en condicións de obtelo na data en que remate o prazo de presentación de instancias. f) Estar en posesión da titulación de lingua galega seguinte: CELGA 4 ou equivalente. Este requisito será, no seu caso, substituído pola proba de avaliación reflectida no apartado correspondente.3-2.–Todos os requisitos establecidos na base 1.1. deberán posuírse no día da finalización do prazo de presentación de solicitudes, manterse durante todo o proceso de selección e acreditar o seu cumprimento como requisito previo imprescindíbel para poder ser nomeado, no seu caso, funcionario interino.4. Solicitudes e prazo de presentación.4-1.–As solicitudes para tomar parte no proceso selectivo, conforme ao modelo que figura como Anexo II das presentes bases, dirixiranse á Alcaldía do Concello de San Sadurniño, e presentaranse no Rexistro xeral do Concello, en horario de oficina, no prazo de 20 días naturais, contados a partir do día seguinte ao da publicación do anuncio da convocatoria no Boletín Oficial da Provincia da Coruña.4-2.–As solicitudes tamén poderán presentarse por calquera das formas previstas na Lei 39/2015, do 1 de outubro, do Procedemento Administrativo Común das Administracións Públicas. Neste caso, deberá comunicar ao Concello a remisión da solicitude dentro do prazo de presentación de instancias, por fax, correo electrónico ou calquera outro medio polo que quede acreditado.4-3.–As solicitudes deberán ir acompañadas da seguinte documentación; as fotocopias deberán presentarse compulsadas:  Fotocopia do DNI, pasaporte ou documento de identificación.  Fotocopia da titulación esixida na convocatoria.  Fotocopia do Celga 4 ou titulación equivalente.  Xustificante do pagamento de dereito a exame, de acordo coa Ordenanza fiscal reguladora, que ascende á cantidade de 15,86 euros, e que deberá ingresarse no seguinte número de conta do Concello: ES74-2080-0208-0131-1000-0059.  Relación de méritos alegados que acheguen as persoas aspirantes, pola orde que se establece na convocatoria, unindo á dita relación os documentos xustificativos dos mesmos. A non presentación da solicitude en tempo e forma suporá a exclusión da persoa aspirante.5.–Admisión de persoas aspirantes. Rematado o prazo de presentación de solicitudes, a Alcaldía declarará aprobada a relación de persoas admitidas e excluídas, que se publicará no BOP e no taboleiro de anuncios, establecéndose un prazo de 10 días a efectos de reclamacións. Aquelas persoas que no prazo sinalado non amañen os defectos xustificando o seu dereito a ser admitidas, serán definitivamente excluídas do proceso selectivo. Logo de rematado o dito prazo, a Alcaldía aprobará a relación definitiva de persoas admitidas e excluídas e determinará o lugar, a data e hora de comezo do primeiro exercicio das probas selectivas, así como a relación nominal dos membros que compoñerán o Tribunal cualificador, o cal se publicará no BOP e no taboleiro de anuncios do Concello. Os sucesivos actos e comunicacións que se deriven da celebración deste proceso selectivo faranse públicos a través do taboleiro de edictos da Casa do Concello e tamén na páxina web desta Administración.6.–Tribunal cualificador. O tribunal constará dun Presidente/a, tres vogais e un/ha Secretario/a, que haberán de cumprir os requisitos sinalados no art.60 do Real Decreto Lexislativo 5/2015 de 30 de outubro, polo que se aproba o texto refundido da Lei do Estatuto Básico do Empregado Público e demais normativa aplicable. Os tribunais terán a categoría e o dereito de percibir as contías correspondente, de conformidade co disposto no R. D. 462/2002 e lexislación complementaria. As persoas que formen parte do tribunal deberán absterse de intervir cando concorran nelas algunha das circunstancias previstas no artigo 23 da Lei 40/2015, do 1 de outubro, de réxime xurídico do sector público e no artigo 59.2 da Lei 2/2015 de emprego público de Galiza. A presidencia do tribunal poderá solicitar ás persoas que formen parte do tribunal e ás que actúen como persoal asesor unha declaración expresa de non atoparse en ningunha das circunstancias reflectidas no parágrafo anterior. As persoas aspirantes poderán recusar aos integrantes do tribunal, de acordo co establecido no artigo 24 da Lei 40/2015, do 1 de outubro, de réxime xurídico do sector público. A actuación do tribunal axustarase ao disposto para os órganos colexiados na lexislación de procedemento administrativo. O Tribunal resolverá todas as dúbidas que xurdan en aplicación das presentes bases, así como nos casos non previstos polas mesmas.7.–Sistema de selección, taxas e desenvolvemento do proceso selectivo. O sistema de selección será o de concurso-oposición. As persoas aspirantes terán que facer fronte ao paga da taxa estipulada na ordenanza de expedición de documentos (15,86 €) Unha vez comezado o proceso selectivo, os anuncios de celebración das sucesivas probas, así como as puntuacións de cada exercicio expoñeranse no taboleiro de anuncios e na páxina web do Concello. O chamamento para cada exercicio será único. As probas terán carácter eliminatorio e na realización dos exercicios garantirase, sempre que sexa posíbel, o anonimato das persoas aspirantes. Os días das probas as persoas aspirantes deberán ir provistas de DNI ou de documento fidedigno que acredite a súa identidade. Concederase un prazo de 3 días hábiles para efectos de alegacións que se contarán dende a publicación na páxina web e no taboleiro de anuncios do Concello das puntuacións dos correspondentes exercicios. Para respectar os principios de publicidade, transparencia, obxectividade e seguridade xurídica que deben rexer o acceso ao emprego público, o tribunal establecerá e informará ás persoas aspirantes, con anterioridade á realización dos exercicios, dos criterios de corrección, valoración e superación que non estean previstos expresamente nestas bases.8.–Procedemento de selección. O proceso de selección efectuarase polo sistema de concurso-oposición e desenvolverase en dúas fases: 8-1.–Fase de oposición: Na fase de oposición asignaranse ata un máximo de 60 puntos. A data, hora e lugar de celebración dos exercicios, serán anunciados oportunamente na páxina web do Concello, así como no taboleiro de edictos, en consonancia coas presentes bases, polo que as persoas aspirantes non serán citadas expresamente para a súa realización. Criterios de valoración na fase de oposición: A fase de oposición consistirá na realización de tres exercicios de carácter obrigatorio e eliminatorio, sendo os contidos e cualificacións os que de seguido se describen: a) Primeiro exercicio: Consistente na realización dun cuestionario tipo test con 40 preguntas (máis 5 de reserva) con 4 respostas alternativas das que soamente unha será válida, nun tempo máximo de 60 minutos sobre as materias comprendidas no temario establecido no Anexo I. As respostas erradas restarán a metade da puntuación correspondente a cada pregunta, neste caso 0,25 puntos/resposta errada. Puntuación máxima: 20 puntos, quedando eliminadas as persoas aspirantes que non acaden 10 puntos. b) Segundo exercicio: Consistente en desenvolver por escrito unha serie de preguntas sobre as materias comprendidas no temario establecido no Anexo I. A determinación das preguntas farase en sorteo público no mesmo momento da celebración do exame. O exercicio exporase oralmente ante o Tribunal. O tempo máximo de realización será de 60 minutos e puntuarase o nivel de coñecementos, a capacidade de síntese e a maneira de exposición do mesmo en canto á formación xeral, así como a lectura e exposición do mesmo ante o Tribunal. Puntuación máxima: 20 puntos, sendo eliminadas as persoas aspirantes que non acaden un mínimo de 10 puntos. c) Terceiro exercicio: Consistirá na realización, por escrito, dun ou varios supostos prácticos referente ás funcións do posto que o Tribunal determine, durante un tempo máximo de 90 minutos. Estará relacionado coas materias comprendidas no temario establecido no Anexo I, podendo consultar textos legais. Puntuación máxima: 20 puntos, sendo eliminadas as persoas aspirantes que non obteñan unha puntuación mínima de 10 puntos. Puntuarase o nivel de resolución dos casos prácticos en relación ao coñecemento da materia e a súa exposición ante o Tribunal. O exercicios segundo e terceiro exporanse oralmente ante o Tribunal. d) Exercicio sobre o coñecemento da lingua galega: O artigo 51.2 da Lei 2/2015, do 29 de abril, do emprego público de Galicia establece que: “[.], para darlle cumprimento á normalización do idioma galego nas Administracións Públicas de Galicia e para garantir o dereito ao uso do galego nas relacións coas Administracións Públicas no ámbito da Comunidade Autónoma, así como a promoción do uso normal do Galego por parte dos poderes públicos de Galicia, nas probas selectivas que se realicen para o acceso aos postos das Administracións Públicas incluídas no ámbito de aplicación desta lei incluirase un exame de galego, agás para aquelas persoas que acrediten o coñecemento da lingua galega consonte a normativa vixente. As bases das convocatorias dos procesos selectivos establecerán o carácter e, se é o caso, a valoración do coñecemento da lingua galega.” Polo tanto, o exercicio consistirá en realizar unha proba escrita sobre o coñecemento da lingua galega. As persoas aspirantes deberán traducir un texto, facilitado polo Tribunal, de castelán para o galego ou de galego para o castelán. Esta proba terá unha duración de 30 minutos e cualificarase de “apto/a” ou “non apto/a”, quedando eliminadas as persoas aspirantes que non acaden a cualificación de apto ou apta. Estarán exentas da realización deste exercicio as persoas aspirantes que teñan acreditado o coñecemento da lingua galega, mediante a presentación do correspondente certificado de aptitude do curso de perfeccionamento da lingua galega ou Celga 4, dentro do prazo de presentación de solicitudes.8-2.–Fase de concurso: Na fase de concurso, na que participarán únicamente as persoas aspirantes que superen a fase de oposición, valoraranse cunha puntuación máxima de 40 puntos os méritos achegados polas persoas aspirantes, aplicando os criterios que se relacionan a continuación: a) Por servizos prestados na administración local, en posto de igual ou similar natureza: máximo 20 puntos. Puntuación: 0,50 puntos por cada mes completo de servizos prestados. Os servizos a tempo parcial serán valorados proporcionalmente. b) Por servizos prestados noutras Administracións: máximo 10 puntos. Puntuación: 0,50 puntos por mes completo de servizo. Os servizos a tempo parcial serán valorados proporcionalmente Os extremos anteriores acreditaranse mediante certificación expedida polo órgano competente da Administración e o informe da vida laboral. c) Cursos de formación e perfeccionamento sobre materias directamente relacionadas coas funcións propias do posto de traballo que se selecciona: máximo 5 puntos. Puntuación:  Ata 50 horas de duración: 0,2 puntos por curso.  De 51 a 100 horas: 0,4 puntos por curso.  De 101 a 150 horas: 0,6 puntos por curso.  De 151 a 200 horas: 0,8 puntos por curso.  Máis de 200 horas: 1,25 puntos por curso. Os cursos deberán ser impartidos por Administracións públicas, organismos públicos ou centros legalmente autorizados e recoñecidos polos anteriores. Non serán obxecto de avaliación os certificados expedidos por academias privadas. d) Por posuír unha titulación superior á esixida na convocatoria: máximo 5 puntos. Puntuación:  Título de Técnico superior de formación profesional na rama administrativa: 1 punto.  Titulación universitaria de grao ou equivalente nas seguintes especialidades: Dereito, ADE, Ciencias Económicas e/ou Empresariais, Ciencias Políticas e da Administración, Socioloxía, Relacións Laborais e Recursos Humanos: 4 puntos Os estudos de Máster Universitario en calquera especialidade das relacionadas, serán computados no apartado 11.1. c) segundo a súa duración. Os méritos alegados nos apartados c) e d) acreditaranse mediante copia compulsada dos correspondentes certificados ou diplomas expedidos por calquera Administración pública ou organismos e institucións públicas oficias dependentes das Administracións públicas ou centros legalmente autorizados e recoñecidos polos anteriores.8-3.–Cualificación. Virá determinada pola suma das puntuacións obtidas na fase de oposición e máis a de concurso, entre as persoas aspirantes que teñan superado aquela, sendo necesario, de ser o caso, superar a proba de galego coa cualificación de apto/a. En caso de empate entre as persoas aspirantes tomarase como referencia primeiramente a maior puntuación no primeiro exercicio da fase de oposición e de persistir, no segundo exercicio da mesma, e despois no terceiro. De seguir persistindo o empate, a maior puntuación nos apartados a), b) e c), por esta orde, da fase de concurso.9.–Resolución da convocatoria da bolsa. Unha vez concluído o proceso de selección, o Tribunal cualificador elaborará a relación de persoas candidatas para o posto de traballo, pola orde de puntuación acadada, con indicación da cualificación obtida, que será elevada á Alcaldía. A Alcaldía ditará unha resolución aprobando a lista definitiva de aspirantes que integra a Bolsa de emprego, de acordo coa orde de puntuación obtida no proceso de selección, para os efectos do seu nomeamento interino, cando as necesidades do Concello así o requiran. A resolución publicarase no taboleiro de anuncios e na páxina web do Concello.11.–Procedemento de chamamento. Cando as necesidades dos servizos do Concello de San Sadurniño así o requiran, procederase ao chamamento da persoa que figure no primeiro lugar da lista, pola orde da puntuación obtida no proceso de selección, mediante comunicación dirixida ó enderezo de correo electrónico que conste na solicitude para tomar parte na convocatoria e/ou telefónicamente, para comparecer nas oficinas do Concello e recibir a notificación da proposta de nomeamento. Acreditada a conformidade coa proposta da persoa interesada, a Alcaldía, mediante Resolución, procederá ao seu nomeamento, deixando constancia no expediente dos cambios que como consecuencia dese nomeamento se teñan producido na correspondente lista. No caso de renunciar, quen renuncie pasará ao último posto da lista, salvo casos de forza maior debidamente xustificados (incapacidade temporal, baixa por maternidade, desempeño doutro posto de traballo) ou outras causas de carácter extraordinario.12.–Efectos do nomeamento. A Bolsa de emprego terá carácter rotatorio e o chamamento realizarase en función das vacantes de postos por rigorosa orde de puntuación. A persoa que entrase a traballar, unha vez finalizado o período de interinidade, se este acada os seis meses de duración (nun período de doce meses) pasará a ocupar o último lugar da lista correspondente. Se o contrato ou sucesivos contratos non acadasen os seis meses de duración (nun período de doce meses) reincorporarase á Bolsa de emprego na posición que tivese no listado. Previamente ao nomeamento deberá solicitarse á Intervención municipal un informe de existencia de crédito.13.–Causas de exclusión da bolsa de emprego. As persoas aspirantes causarán baixa na Bolsa de emprego polas causas indicadas no artigo 63 do EBEP e ademáis, no caso de informe desfavorable da persoa responsable do departamento no que xa tivese prestados os seus servizos, previo expediente contradictorio con audiencia da persoa interesada 14.–Normas finais. Para o non previsto nas presentes bases será de aplicación supletoria o establecido na Lei 7/1985, do 2 de abril, Reguladora das Bases do Réxime Local; Real Decreto Lexislativo 781/1986, do 18 de abril, polo que se aproba o Texto Refundido das disposicións legais vixentes en materia de réxime local; Lei 5/1997, do 22 de xullo, de Administración Local de Galicia; Lei 2/2015, do 29 de abril, do Emprego Público de Galicia; Real Decreto Lexislativo 5/2015, do 30 de outubro, polo que se aproba o Texto Refundido da Lei do Estatuto Básico do Empregado Público, así como no resto de normas vixentes de aplicación. O acordo da Xunta de Goberno Local pola que se aproben as presentes bases pon fin á vía administrativa e contra o mesmo poderase interpoñer recurso contencioso-administrativo no prazo de dous meses a contar dende o día seguinte ao da publicación do anuncio do proceso selectivo no Boletín Oficial da Provincia da Coruña, segundo o establecido no artigo 46.1 da Lei 29/1998, do 13 de xullo, reguladora da Xurisdición Contencioso-Administrativa. Así mesmo, poderase interpoñer recurso potestativo de reposición ante a Alcaldía no prazo dun mes a contar a partir do día seguinte ao da publicación do anuncio do proceso selectivo no Boletín Oficial da Provincia da Coruña (artigos 116, 117 e 48 da Lei 30/92, do 26 de novembro, do Réxime Xurídico das Administracións Públicas e do Procedemento Administrativo Común), sen prexuízo de que se poida interpoñer calquera outro que estime procedente. No caso de que se interpoña recurso potestativo de reposición, ata que sexa resolto expresamente ou se produza a desestimación presunta, non se poderá interpoñer o recurso contencioso-administrativo (artigo 116 da Lei 30/1992, do 26 de novembro, do Réxime Xurídico das Administracións Públicas e do Procedemento Administrativo Común). San Sadurniño, 2 de abril de 2019. O alcalde Secundino García Casal ANEXO 1: TEMARIO 1.–A Constitución de 1978. Principios xerais e estrutura. Dereitos e deberes fundamentais e liberdades públicas. A Coroa. O Poder executivo. O Poder lexislativo.2.–A organización do estado na Constitución. Organización institucional ou política e organización territorial. As Cortes Xerais. O goberno e a administración.3.–O Estatuto de Autonomía de Galicia.4.–Réxime local español: clases das entidades locais.5.–A provincia no réxime local. organización provincial. Competencias.6.–O municipio. O termo municipal. A poboación. O empadroamento.7.–Competencias do Concello.8.–A organización municipal. Órganos necesarios e órganos complementarios. O Pleno. O Alcalde. Os tenentes de Alcalde. A Xunta de Goberno Local. Competencias de cada un deles.9.–Ordenanzas e Regulamentos das entidades locais. Clases. Procedemento de elaboración e aprobación.10.–O acto administrativo. Execución dos actos. Notificacións.11.–A teoría da invalidez do acto administrativo: actos nulos e anulables. Revisión de oficio.12.–O procedemento administrativo: fases.13.–Finalización do procedemento administrativo: a obriga de resolver. O silencio administrativo.14.–Os recursos administrativos: concepto e clases.15.–A potestade de sanción. Especial referencia a potestade de sanción local.16.–A responsabilidade da administración pública. Presupostos. Procedemento.17.–O rexistro de documentos: concepto. O rexistro de entrada e saída: o seu funcionamento nas corporacións locais. Presentación de instancias e outros documentos nas oficinas públicas.18.–Funcionamento dos órganos colexiados locais: convocatoria e orde do día. Actas e certificacións de acordos.19.–O orzamento das entidades locais. Elaboración e aprobación. Principios orzamentarios.20.–As modificacións orzamentarias. Modificacións de crédito cualitativas e cuantitativas.21.–A liquidación orzamentaria das entidades Locais. Especial referencia as contas anuais.22.–As facendas das entidades locais. Recursos, impostos, taxas, contribucións especiais, outros ingresos.23.–Estrutura orzamentaria.24.–Facturación, requisitos.25.–As Subvencións nas Entidades Locais: Regulación. Procedementos de concesión de subvencións. Especial análise do procedemento de concorrencia competitiva. Beneficiarios de subvencións. Xustificación de subvencións. Infraccións e sancións en materia de subvencións.26.–A Lei 9/2017 de 8 de novembro de Contratos do Sector Público. Ámbito de actuación. Tipos de contratos: obras, subministros e servizos. Partes no contrato. Preparación e adxudicación dos contratos. Obxecto, presuposto base de licitación, valor estimado, prezo do contrato e a súa revisión. ANEXO 2: MODELO DE SOLICITUDE PARA TOMAR PARTE NA CONVOCATORIA DO CONCELLO DE SAN SADURNIÑO PARA POSIBLES SUBSTITUCIÓNS OU EXECUCIÓN DE PROGRAMAS TEMPORAIS EN PRAZAS DE ADMINISTRATIVO/A (C1) D./D.ª _____________________________________________________ con DNI ____________________, con enderezo a efectos de notificación en ____________________________________________________, teléfono ____________________; correo electrónico _______________________________ EXPOÑO: 1. Que tiven coñecemento da convocatoria anunciada polo Concello de San Sadurniño para a contratación laboral temporal indicada.2. Que coñezo e acepto as bases que rexen a dita contratación e que reúno os requisitos esixidos.3. Que estou capacitado/a para o desempeño do posto e que non estou incurso/a en prohibición para me contratar nin me atopo en situación de incompatibilidade.4. Que desexo tomar parte na convocatoria para o que achego os documentos solicitados na base 2.ª. 5. Que xunta a documentación acreditativa de ter aboado o importe a que ascenden os dereitos de exame.6. Que declara formalmente, baixo xuramento, ou promesa, non haber sido separado mediante expediente disciplinario, do servizo das Administracións Públicas, nin se atopar inhabilitado para o exercicio de funcións públicas e de non atoparse incurso en ningunha causa de incapacidade e incompatibilidade de conformidade coa lexislación aplicable.7. Que autoriza a utilización do teléfono e o correo electrónico indicados na presente solicitude para a recepción de información e solicitudes relacionadas co proceso selectivo de que se trata. Por iso, SOLICITO: Ser admitido/a no correspondente proceso selectivo. O abaixo fírmante declara baixo a súa responsabilidade que son certos todos os datos facilitados na presente solicitude e que reúne todas e cada unha das condicións e requisitos esixidos para participar na presente convocatoria, así como que acata integramente o contido das bases. San Sadurniño, ____ de _____________ de 2019. Sinatura: ___________________________ ALCALDE-PRESIDENTE DO CONCELLO DE SAN SADURNIÑO San Sadurniño, 2 de abril de 2019. O alcalde Secundino García Casal